**Lībiešu kultūrtelpas ilgtspējas nodrošināšanas plāns 5 gadiem\***

1. **LĪBIEŠU VALODAS SAGLABĀŠANA, ATTĪSTĪŠANA, KOPŠANA UN APGUVE**
   1. **VALODAS RESURSI**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 1.1.1. | Lībiešu valodas dokumentēšana un monitorings | LI | 2019–2022 un sekojoši pastāvīgs monitorings | Lībiešu valodas mūsdienu situācijas dokumentēšana, sagatavojot situācijas un problemātikas apskatu (monitoringa ziņojumu); pēc pētījuma pabeigšanas – regulārs valodas situācijas monitorings. |
| 1.1.2. | Lībiešu valodas normēšana | LI, TU, LVA | pastāvīgi | Lībiešu valodas terminoloģijas izstrāde, vārdu krājuma un gramatisko formu datubāzu papildināšana un atjaunināšana, darba rezultātu publiskas pieejamības nodrošināšana. |
| 1.1.3. | Lībiešu valodas korpuss | LI, TU, LVA | pastāvīgi | Esošā lībiešu valodas korpusa, tostarp izlokšņu korpusa, pastāvīga papildināšana, marķēšana un tulkošana. Korpuss paredzēts valodas pētniecībai un apguvei, tāpat kā avots mācību palīglīdzekļu veidošanā. |
| 1.1.4. | Lībiešu valodas gramatika un rokasgrāmata | LI, TU, LVA, LKS | 2019–2021 | Lībiešu valodas gramatikas un rokasgrāmatas sagatavošana (latviski un angliski) valodas apguves, mācību materiālu sagatavošanas un pētnieciskiem nolūkiem. |
| 1.1.5. | Lībiešu valodas rīki vietnē lingua.livones.net | LI, LKS, LVA | pastāvīgi | Esošo lībiešu valodas rīku (vārdnīcas, gramatisko formu datubāzes, vietvārdu reģistra u.c.) uzturēšana, pieejamības nodrošināšana un papildināšana (lībiešu valodas rokasgrāmata un korpusa publiskā daļa). |
| 1.1.6. | Lībiešu vietvārdu reģistrs | LI, LGIA | pastāvīgi | Ar LGIA veidoto vietvārdu datubāzi savienota lībiešu vietvārdu reģistra izveide un papildināšana; ģeogrāfisko objektu lībisko un latvisko nosaukumu vākšana visā lībiešu vēsturiskajā areālā. |

* 1. **VALODAS APGUVE UN POPULARIZĒŠANA**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 1.2.1. | Mācību palīglīdzekļu sagatavošana | LI, LKS, LS | visā periodā atbilstoši situācijai | Dažādām auditorijām (bērnu un jauniešu vasaras skolai “Mierlinkizt”, valodas pastāvīgai apguvei dažādos līmeņos u.c) paredzētu mācību palīglīdzekļu sagatavošana un publicēšana, tostarp mācību nolūkiem paredzētu video un audio materiālu sagatavošana (atlasīšana, sagatavošana, titrēšana u.c.), kā arī mācību palīglīdzekļu sagatavošana e-platformās. |
| 1.2.2. | Lībiešu valodas apguves kursi | LI, LS | visā periodā atbilstoši situācijai | Lībiešu valodas apguves kursi dažādām auditorijām un prasmes līmeņiem (valodas pamatu apguve, sarunu grupas u.c.), tostarp kombinējot ar e-apmācības moduļiem. |
| 1.2.3. | Lībiešu valodas pasniedzēju kvalifikācijas paaugstināšanas pasākumi | LI, TU, LS, citi | visā periodā atbilstoši situācijai | Pasākumi lībiešu valodas skolotāju atbilstošas kvalifikācijas nodrošināšanai un kvalifikācijas paaugstināšanai (semināri, konsultācijas, apmācība darbā ar valodas rīkiem u.c.). |
| 1.2.4. | Bukleta “Lībiešu valoda” izdošana | LI, LVA | visā periodā atbilstoši situācijai | Atjauninātas bukleta “Lībiešu valoda” versija sagatavošana, bukleta izdošana citās valodās. |

1. **LĪBIEŠU NEMATERIĀLĀ KULTŪRAS MANTOJUMA SAGLABĀŠANA UN POPULARIZĒŠANA**
   1. **SABIEDRĪBAS INFORMĒŠANA UN LĪBIEŠU KULTŪRTELPAS POPULARIZĒŠANA**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 2.1.1. | Lībiešu kultūras, valodas un vēstures portāla *Livones.net* un tā sociālo tīklu profilu darbība | LKS | pastāvīgi | Portāla livones.net (izveidots 2006. gadā) darbības turpināšana, informējot lībiešu kopienu un interesentus par aktuālajām norisēm, kā arī publicējot ar Lībiešu kultūrtelpu saistītus materiālus. |
| 2.1.2. | Citu lībiešu tematikai veltītu vietņu un sociālo tīklu profilu darbība | LKS, LS, koris “Lōja” u.c. | pastāvīgi | Dažādu Lībiešu kultūrtelpas tematikai veltītu vietņu (livodkuor.lv, virtuallivonia.info u.c,), kā arī sociālo tīklu profilu (@livuval, @livudiena, @liivlist, @kuolkalivucentrs u.c.) darbības turpināšana, kā arī jaunu profilu izveide. |
| 2.1.3. | Izglītojoši semināri un e-mācību kursi par lībiešu kultūru, vēsturi un valodu | LI, TU | visa perioda ietvaros atbilstoši situācijai | Semināri dažādām auditorijām (lībiešu kopiena, izglītības, kultūras un tūrisma iestāžu darbinieki, u.c. interesenti), kuru mērķis ir sniegt ieskatu lībiešu vēstures, kultūras un valodas jautājumos, nodrošinot iespēju semināru dalībniekiem to izmantot tālāk savā ikdienā; semināru programmā balstītu mūžizglītības e-moduļu izveide. |
| 2.1.4. | Lībiešu gadagrāmatas | LS, LKS | katru gadu/ katru otro gadu | Lībiešu gadagrāmatu (*Līvlizt āigastrōntõz*) publicēšanas tradīcijas turpināšana, saglabājot un paaugstinot esošo izziņas materiālu kvalitāti. |
| 2.1.5. | Informatīvu bukletu izdošana par lībiešiem | LI, LKS | visā periodā atbilstoši situācijai | Informatīvu bukletu izdošana dažādās valodās ar informāciju par Lībiešu kultūrtelpas atsevišķajiem elementiem (Lībieši 33 atbildēs, Lībieši/Līvlizt u.c.) |

* 1. **REGULĀRIE PASĀKUMI**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 2.2.1. | Lībiešu svētkiMazirbē | LS, LKS, VLAR, SLDB, pašvaldības, lībiešu muzikālās apvienības u.c. | katru gadu | Gada nozīmīgākais notikums Lībiešu kultūrtelpas dzīvē, kas iepazīstina ar dažādiem lībiešu kultūrtelpas aspektiem un piesaista lielāko apmeklētāju skaitu no Latvijas un ārvalstīm. Kopš 1989. gada pastāvējušo ikgadējo tradīciju iecerēts turpināt, paplašinot un padarot daudzveidīgāku pasākuma programmu. |
| 2.2.2. | Bērnu un jauniešu vasaras skola “Mierlinkizt” | LS u.c. | katru gadu | Bērnu un jauniešu vasaras skolas “Mierlinkizt” darbības turpināšana, nodrošinot lībiešu bērnu un jauniešu iespējas apgūt lībiešu nemateriālo kultūras mantojumu. Vasaras skolas programmas padziļināšana un starplaikā notiekošu bērnu un jauniešu auditorijai paredzētu pasākumu sagatavošana. |
| 2.2.3. | Lībiešu kultūras dienas Ventspilī | VLAR, LS, LKS, Ventspils bibliotēka, Ventspils muzejs, Ventspils pilsētas dome | 2018, 2020, 2022 | Lībiešu kultūras dienu Ventspilī tradīcijas turpināšana, popularizējot lībiešu nemateriālo kultūras mantojumu (koncerti, zinātniski un dzejas lasījumi, izstādes u.c.), īpaši pievēršot uzmanību Ventspilī atrodamajam lībiešu nemateriālajam kultūras mantojumam un stiprinot Ventspils lībiešu kopienas identitātes apziņu. |
| 2.2.4. | Lībiešu karoga dienas pasākumi | LS, LKS, SLDB | katru gadu | Lībiešu karoga dienas pasākumu organizēšana dažādās Latvijas un ārvalstu vietās (Ventspilī, Mazirbē, Kolkā, Rīgā, Tartu u.c.), piedaloties lībiešu muzikālajām apvienībā, kultūras darbiniekiem u.c. |
| 2.2.5. | *Līvõd Īt* (Līvu savienības) dibināšanas gadadiena | LS, lībiešu muzikālās apvienības, pašvaldības u.c. | katru gadu | Atzīmējot biedrības *Līvõd īt* dibināšanu, katru gadu aprīlī notiek biedrības gada pilnsapulce, iesaistot arī uzaicinātus runātājus. 2023. gadā saistībā ar biedrības simtgadi plānoti pasākumi dažādās Latvijas vietās ,atzīmējot senākās lībiešu sabiedriskās organizācijas dibināšanu. |
| 2.2.6. | Lībiešu aktivitātes Rojas novadā | Rojas novada pašvaldība | 2021, katru gadu | Periodā plānotas vairākas jaunas ar lībiešiem saistītas aktivitātes Rojas novadā – radošo lībiešu saiets jaunuzceltajā Rojas brīvdabas estrādē (radošo darbu izstādes, degustācijas, konkursi, koncerti, u.c.), un starptautiska lībiešu vasaras nometne (tās laikā iespējams gūt informāciju par lībiešu vēsturi un šodienas aktualitātēm, iesaistīties dažādās aktivitātēs). |

* 1. **MUZIKĀLĀ MANTOJUMA UN IERAŽU KOPŠANA UN ATTĪSTĪŠANA**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 2.3.1. | Lībiešu muzikālo apvienību darbība | Lībiešu muzikālās apvienības, pašvaldības | pastāvīgi | Dažādu lībiešu muzikālo apvienību (*Līvlist*, *Laula*, *Rāndalist*, *Kāndla*, *Piški* *kāndla*, *Nurmorkestõr*, *Kalā jeng*, koris *Lōja* u.c.) darbība, tostarp repertuāra apguve un jauna repertuāra veidošana, koncerti, kopīgi pasākumi, jaunu dalībnieku piesaiste. |
| 2.3.2. | Lībiešu dziesmu svētki „Līvõd lōlõd pivād” | Biedrība “Koris Lōja”, citas lībiešu muzikālās apvienības | 2019, 2021, 2023 | Lībiešu kopdziedāšanas tradīcijas – lībiešu dziesmu svētku turpināšana. |
| 2.3.3. | Lībiešu kora dziesmu jaunrades konkurss | Biedrība “Koris Lōja” | 2019–2021 | Radošais konkurss komponistiem, veicinot lībiešu kormūzikas pūra bagātināšanos un vispārēju interesi par šo procesu. Konkursu noslēdz koncerts, ierakstīts audiomateriāls un dziesmu krājuma izdevums. |
| 2.3.4. | Lībiešu kormūzikas antoloģija | Biedrība “Koris Lōja” | 2018–2019 | Lībiešu kormūzikas antoloģijas izdošana. Izdevumā tiks iekļauts nošu un tekstu materiāls, kā arī audio ieraksti. |
| 2.3.5. | Muzikāli uzvedumi lībiešu valodā bērniem | LS, lībiešu muzikālās apvienības | visa perioda ietvaros atbilstoši situācijai | Bērnu auditorijai paredzēti muzikāli uzvedumi lībiešu nemateriālā mantojuma kompleksai apguvei. |
| 2.3.6. | Putnu modināšana | Visas lībiešu muzikālās apvienības | katru gadu | Lībiešu putnu modināšanas tradīcija katru gadu pirmajā sestdienā pēc pavasara saulgriežiem. Tradīcijas ietvaros dažādās Latvijas vietās tiek izpildīts un dokumentēts lībiešu putnu modināšanas rituāls. |
| 2.3.7. | Gadskārtu ieražu iedzīvināšana | Lībiešu muzikālās apvienības, LS, citi interesenti | 2019-2023 | Dažādu lībiešiem raksturīgu gadskārtu tradīciju (Putnu modināšana, Maizes svētki, Vastlāvji, Lieldienas, Jāņi, Ziemas saulgrieži u.c.) kopšana un demonstrēšana dažādās Latvijas vietās, iesaistot norisēs plašu interesentu loku. |

* 1. **TRADICIONĀLO AMATU UN DZĪVESVEIDA TRADĪCIJU KOPŠANA UN ATTĪSTĪŠANA**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 2.4.1. | Lībiešu tradicionālās amatniecības un dzīvesveida tradīciju kopšana | Lībiešu sabiedriskās organizācijas, pašvaldības, lībiešu muzikālās apvienības, uzņēmēji u.c. | patstāvīgi | Lībiešu tautastērpa, ēdienu gatavošanas un citu tradicionālo amatniecības prasmju, tradicionālo saimniekošanas paņēmienu kopšana, organizējot seminārus, meistardarbnīcas un paraugdemonstrējumus. Popularizējošu videomateriālu un drukāto izdevumu sagatavošana, ar amatniecības prasmju kopšanu saistītu pasākumu organizēšana. |
| 2.4.2. | Zvejas tradīciju kopšana | Lībiešu sabiedriskās organizācijas un pašvaldības, uzņēmēji | visā periodā atbilstoši situācijai | Zvejas tradīciju kopšana, organizējot meistarklases un pasākumus par tradicionālajiem zvejas un zivju apstrādes (kūpināšanas, sālīšanas u.c.) paņēmieniem, zvejas rīku gatavošanu un labošanu, tāpat veidojot video un drukātos materiālus, kā arī radot atraktīvus tūrisma piedāvājumus. |
| 2.4.3. | Lībiešu tautas celtniecības tradīciju kopšana un popularizēšana | Biedrība “Ziemeļkurzemes biznesa asociācija” | pastāvīgi | Konsultatīvs atbalsts un lībiešu tautas celtniecības tradīciju popularizēšana Lībiešu krastam raksturīgo ēku un būvju saglabāšanā un atjaunošanā, tostarp izceļot pozitīvos piemērus, sniedzot skaidrojošu informāciju vietējos izdevumos un konsultācijās. |
| 2.4.4. | Paaudžu vakarēšanas tradīcijas Lībiešu krastā | Lībiešu saieta nams Kolkā, LS | visā periodā atbilstoši situācijai | Kopības sajūtas radīšana dažādu lībiešu izcelsmes paaudžu starpā Lībiešu krastā, interesentu piesaiste jaunu amatu prasmju (rokdarbu, ēdiena gatavošanas, dziedāšanas, mezglošanas, tīklu lāpīšanas u.c.) apguvē. |

* 1. **LĪBIEŠU MŪSDIENU KULTŪRAS ATTĪSTĪBAS VEICINĀŠANA UN CITI AR LĪBIEŠU NEMATERIĀLĀS KULTŪRAS MANTOJUMU SAISTĪTI PASĀKUMI**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 2.5.1. | Lībiešu literatūras veicināšanas pasākumi | LKS | visā periodā atbilstoši situācijai | Lībiešu dzejas lasījumi (Dzejas dienās, Lībiešu kultūras dienās Ventspilī u.c.), publikācijas lībiešu izdevumos, grāmatu izdošana (lībiešu mūsdienu dzejas krājums “Trilium” (lībiski/latviski), V. Ernštreita dzejas krājums (lībiski/angliski) u.c.), dalība somugru rakstnieku kongresos u.c. starptautiskos pasākumos, jaunrades veicināšanas pasākumi. |
| 2.5.2. | Lībiešu tēlotājas mākslas veicināšanas pasākumi | LKS | visā periodā atbilstoši situācijai | Izstāžu organizēšana (Lībiešu tautas namā, Lībiešu saieta namā Kolkā, lībiešu kultūras dienu Ventspilī ietvaros u.c.), jaunrades veicināšanas pasākumi, plenēri. |
| 2.5.3. | Salacas lībiešu mantojuma kopšana | Pāles novadpētniecības muzejs | pastāvīgi | Salacas lībiešu dzimtu un nemateriālā kultūras mantojuma apzināšana un izpēte, Salacas lībiešu mantojumu popularizējošu pasākumu organizēšana. |
| 2.5.4. | Lībiešu dzīvesstāstu vākšana un popularizēšana | LU Filozofijas un socioloģijas institūts | visā periodā atbilstoši situācijai | Lībiešu dzīvesstāstu vākšana un esošās kolekcijas paplašināšana, papildinot ar vizuālajiem materiāliem (attēliem, video). Savākto dzīvesstāstu un ar tiem saistīto materiālu publicēšana. |

* 1. **INFRASTRUKTŪRA LĪBIEŠU NEMATERIĀLĀ KULTŪRAS MANTOJUMA IEPAZĪŠANAI**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 2.6.1. | Digitāla pārskata ekspozīcija par lībiešiem | LI, LKS | 2019–2020 | Digitāla pārskata ekspozīcija par lībiešu vēsturi, kultūru un valodu un lībiešu kultūras darbiniekiem, iekļaujot interaktīvus elementus; pēc ekspozīcijas izveides atsevišķas virtuālas tematiskās izstādes. |
| 2.6.2. | Virtuālais Lībiešu muzejs | LI, LKS, avotu krātuves | 2020 – pastāvīgi | Ar lībiešiem saistīto avotu krātuvju un avotu apzināšana, kartēšana, kopkataloga pamatnes izstrāde; dažādās avotu krātuvēs izvietotu valodas un kultūrvēsturisko lībiešu tematikai veltīto krājumu un avotu apzināšana, kopkataloga izveide, esošo elektronisko katalogu savienošana un ierakstu koriģēšana; paplašinātas virtuālas ekspozīcijas sagatavošana par lībiešu vēsturi, kultūru un valodu no senajiem laikiem līdz mūsdienām. |
| 2.6.3. | Lībiešu tautas nams Mazirbē | LS, Dundagas novada pašvaldība | pastāvīgi | Lībiešu tautas nama darbības un pieejamības paplašināšana, veidojot to par Lībiešu kultūrtelpas izziņas centru. Izstāžu, prezentāciju, koncertu, radošo darbnīcu u.c. pasākumu rīkošana. Lībiešu amatniecības tradīciju, tostarp kulinārā mantojuma iepazīšanas iespēju paplašināšana un jaunu iespēju radīšana. |
| 2.6.4. | Lībiešu saieta nams Kolkā | Dundagas novada pašvaldība, LS, | pastāvīgi | Līvu centra Kūolka izvietošana jaunuzceltajā Lībiešu saieta namā Kolkā, nodrošinot iespēju iepazīt lībiešu mantojumu un mūsdienas. Ar Lībiešu kultūrtelpu taistītu izstāžu, prezentāciju, koncertu, radošo darbnīcu u.c. pasākumu rīkošana. Kolkas pagasta Tūrisma informācijas centra darbība. |
| 2.6.5. | Ziemeļkurzemes lībiešu mantojums Ventspils muzejā | Ventspils muzejs | 2020– pastāvīgi | Piejūras brīvdabas muzejā esošās Lībiešu krasta tematikai veltītās ekspozīcijas (lībiešu sēta, Lielirbes lūgšanu nams, Mazirbes stacijas kopija un mazbānītis u.c.) papildināšana (seno laivu restaurācija, jaunas ēkas būvniecība, interaktīvu papildu izziņas materiālu iekļaušanas ekspozīcijā u.c.). |
| 2.6.6. | Salacas lībiešu mantojums Pāles muzejā | Pāles novadpētniecības muzejs | pastāvīgi | Salacas lībiešiem veltītās ekspozīcijas papildināšana un ekspozīcijas telpu atjaunošana. |
| 2.6.7. | Stilizēta lībiešu zvejnieku sēta Ventspils novada Tārgalē | Ventspils novada pašvaldība | 2019–pastāvīgi | Stilizētā lībiešu zvejnieku sēta *Līvõd kalāmīe kōrand,* kurā iespēju iepazīt lībiešu nemateriālo kultūras mantojumu nodrošina Ventspils novada kopas *Kāndla* un *Piški kāndla*. |
| 2.6.8. | Ekspozīcija par lībiešu zvejniekciemiem Slīteres bākā | DAP | 2020 | Ekspozīcija par lībiešu zvejniekciemiem Slīteres bākā. |

* 1. **LĪBIEŠU KULTŪRTELPAS ELEMENTU IEKĻAUŠANA VIDĒ UN TŪRISMĀ**

|  |  |  |  |  |
| --- | --- | --- | --- | --- |
| 2.7.1. | Lībiešu valodas elementu iekļaušana vidē | LI, Dundagas, Ventspils un Rojas novada pašvaldības, TIC | 2018–2019 | Saskaņā ar Valsts valodas likumu un Ministru kabineta noteikumiem vizuāli iezīmēt lībiešu kultūrvēsturisko teritoriju “Lībiešu krasts”, papildinot ar lībiskajiem nosaukumiem ģeogrāfisko objektu apzīmējumus ceļazīmēs, informatīvajās plāksnītēs un citur publiskajā telpā (ēdienkartēs, informatīvajos materiālos u.c.). |
| 2.7.2. | Lībiešu taka | LI, LS, Dundagas, Ventspils un Rojas novada pašvaldības , TIC, LC | 2020–2021 | Kultūrvēsturiskas lībiešu takas izveide lībiešu kultūrvēsturiskajā teritorijā “Lībiešu krasts”. Taka ved ceļotājus un interesentus cauri visiem Lībiešu krasta ciemiem, iepazīstinot ar objektiem, kas atspoguļo lībiešu kultūrvēsturisko mantojumu, sniedz informāciju par lībiešiem un lībiešu mantojumu gan katrā atsevišķajā ciemā, gan kopumā. |
| 2.7.3. | Izziņas materiāli tūristiem | LC, pašvaldības, lībiešu sabiedriskās organizācijas | visā periodā atbilstoši situācijai | Ar Lībiešu kultūrtelpu saistītu popularizējošu izziņas materiālu sagatavošana, tostarp tūrisma vajadzībām. |
| 2.7.4. | Ar Lībiešu kultūrtelpu saistītu tūrisma produktu radīšana un pilnveidošana | Lībiešu sabiedriskās organizācijas, pašvaldības, uzņēmēji, LC un citi interesenti | pastāvīgi | Mūsdienīgu ar Lībiešu kultūrtelpu saistītu tūrisma produktu un iespēju veidošana, kas nes ekonomisku labumu lībiešu kopienai un rada daudzveidīgu piedāvājumu lībiešu vēsturisko teritoriju apmeklētājiem. |
| 2.7.5. | Lībiešu mājražotāju ekspozīcija Dundagas viduslaiku pilī | Dundagas novada pašvaldība, vietējie mājražotāji | visā periodā atbilstoši situācijai | Plānots izveidot iespēju lībiešu mājražotājiem eksponēt un tirgot savu produkciju Dundagas viduslaiku pilī. |

1. **AKADĒMISKIE PASĀKUMI, DIGITALIZĀCIJA UN CITI PASĀKUMI**
   1. **AKADĒMISKIE IZDEVUMI UN PASĀKUMI**

|  |  |  |  |  |
| --- | --- | --- | --- | --- |
| **Nr.** | **Aktivitāte** | **Īstenotājs/koordinators** | **Termiņš** | **Apraksts** |
| 3.1.1. | Lībiešu vasaras universitāte (III, IV) | LI, TU, citas augstākās izglītības iestādes | 2020, 2023 | Sadarbībā ar Tartu Universitāti veidota starptautiska Latvijas Universitātes studiju programma lībiešu valodas, vēstures un kultūras apguvei 5–8 ECT kredītpunktu apmērā. |
| 3.1.2. | Lībiešu kultūras, vēstures un valodas pamatu apguves kursi | LI, TU, | visā periodā atbilstoši situācijai | Dažādās valodās veidoti lekciju kursi (tostarp e-apmācību moduļi) dažādu valstu un augstskolu akadēmiskajam personālam, kuru ietvaros viņiem iespējams iegūt pamatzināšanas par lībiešu kultūru, vēsturi un valodu, lai izmantotu tās savā pētnieciskajā darbā, tostarp, pētot lībiešu un latviešu kontaktus. |
| 3.1.3. | Akadēmiskie lasījumi "Livonika" (VI, VII, VIII) | LI, TU, VLA Rānda | 2018, 2020, 2022 | LI pētnieku un viesu akadēmiskie lasījumi Rīgā (LU) un Ventspilī Lībiešu kultūras dienu ietvaros. |
| 3.1.4. | Monogrāfija “Lībieši starp pasaules kariem dokumentos un vēstulēs: skats no Igaunijas” | LI, LU Akadēmiskais apgāds | 2018 | Monogrāfija caur Igaunijas arhīvu dokumentiem – 1920.-30. gados lībiešu rakstītām vēstulēm un igauņu zinātnieku ekspedīciju materiāliem, Ferdinanda Linnusa un Oskara Loritsa etnogrāfiskajiem arhīviem un citiem sniedz ieskatu Ziemeļkurzemes lībiešu ciemu iedzīvotāju ikdienā. |
| 3.1.5. | Monogrāfija “Lībiešu apģērba un uztura attīstība” | LI, LU Akadēmiskais apgāds | 2022–2023 | Ilustrēta monogrāfija par lībiešu tradicionālo apģērbu un uzturu. |
| 3.1.6. | Monogrāfija “Lībiešu tautas nams” | LI, LU Akadēmiskais apgāds | 2019–2020 | 2019. gadā aprit 80 gadu kopš Lībiešu tautas nama svinīgās atklāšanas Mazirbē. Grāmatā aplūkota kā tautas nama tapšanas vēsture, tā arī ar to saistītie notikumi līdz pat mūsdienām. Šī būs pirmā grāmata, kas jelkad pilnībā veltītas tautas namam. |
| 3.1.7. | Monogrāfija “Lībiešu valodas ietekme latviešu valodā”. | LI, LU Akadēmiskais apgāds | 2022–2025 | Monogrāfija par lībiešu valodas ietekmi latviešu valodā, lībiešu vēsturiskajiem areāliem, latviešu valodas veidošanos no lībiešu valodas un lībisko vietvārdu viedokļa. |
| 3.1.8. | Žurnāla ESUKA/JEFUL lībiešu tematikai veltīti speciālie numuri | LI, TU | 2018, 2020, 2022 | Žurnāls ESUKA/JEFUL ir angliski iznākošs somugristikas tematikai veltīts augstākās kategorijas zinātnisks izdevums, kura saturs tiek iekļauts prestižākajās datubāzēs. Līdz šim iznākuši divi īpaši lībiešu tematikai veltīti numuri, kas kļuvuši par pirmajiem apkopotajiem izdevumiem par lībiešiem angliski. Žurnāla numuros plānoti raksti par Kurzemes un Vidzemes lībiešu valodu un vēsturi, kā arī par lībiešu situāciju mūsdienās. |
| 3.1.9. | Latvijas muzejos esošo lībiešu etnogrāfisko priekšmetu kopkatalogs | Latvijas Etnogrāfiskais brīvdabas muzejs | 2018–2019 | Dažādos Latvijas muzejos glabāto ar lībiešiem saistāmo etnogrāfisko priekšmetu kopkataloga izveide un izdošana. |

* 1. **LĪBIEŠU NEMATERIĀLĀ KULTŪRAS MANTOJUMA AVOTU DIGITALIZĀCIJA\***

|  |  |  |  |  |
| --- | --- | --- | --- | --- |
| 3.2.1. | Lībiešu teiku kolekcijas digitalizācija | LI, TU, ILM | 2018– 2019 | O. Loritsa savāktās lībiešu teiku kolekcijas digitalizācija, pārveidojot to elektroniska teksta formātā, un izvietojot to portālā Livones.net. Tekstu iekļaušana lībiešu valodas korpusā, izveidojot lībiešu valodas izlokšņu apakškorpusu. |
| 3.2.2. | O. Loritsa lībiešu etnogrāfiskās vārdnīcas digitalizācija | LI, ILM | pastāvīgi | ILM krājumā esošās O. Loritsa lībiešu etnogrāfiskās vārdnīcas kartotēkas digitalizācija un sakārtošana. |
| 3.2.3. | Audio un videomateriālu digitalizācija | LI, TU, krātuves | pastāvīgi | Dažādās avotu krātuvēs izvietotu valodas un kultūrvēsturisko audio un video (filmu) materiālu apzināšana, digitalizācija un arhīva izveide. |
| 3.2.3. | Ar lībiešiem saistītu izdevumu un pētījumu digitalizācija | LI, LKS, LS | pastāvīgi | Lībiešu gadagrāmatu (*Līvlizt āigastrōntõz*), *Līvli* un citu jaunākā laika lībiešu izdevumu digitalizācija, ar lībiešu valodu, kultūru un vēsturi saistītu pētījumu apzināšana un digitalizācija, bibliogrāfijas datubāzes un kopkataloga izveide. |
| 3.2.4. | Lībiešu dzīvesstāstu digitalizācija | LU Filozofijas un socioloģijas institūts, LI | pastāvīgi | Nacionālajā mutvārdu vēstures krājumā esošās lībiešu dzīvesstāstu kolekcijas digitalizācija. |
| 3.2.5. | Personiskajos un citās avotu krātuvēs esošo dokumentu digitalizācija | LI, privātpersonas | pastāvīgi | Personiskās avotu krātuvēs esošo valodas, kultūras un kultūrvēstures avotu digitalizācija (rokraksti, sarakste, fotogrāfijas, dokumenti u.c.) un digitāla arhīva izveide. |

\* Vajadzīgas gadījumā un iespēju robežās arī transliterēšana un tulkošana.

* 1. **AR LĪBIEŠU KULTŪRTELPU PASTARPINĀTI SAISTĪTI PASĀKUMI**

|  |  |  |  |  |
| --- | --- | --- | --- | --- |
| 3.3.1. | Vides objekti Lībiešu krastā | Ventspils novada pašvaldība, Dundagas novada pašvaldība, LS | 2020 | Koka skulptūru grupas “Laivcilvēki” izvietošana Ventspils novada Miķeļtornī, labiekārtojot ciema centru; zvejnieku laivas karkasa izvietošana Kolkā. |
| 3.3.2. | Ventspils pilsētas un Ventspils novada mācība | Ventspils pilsētas pašvaldība, Ventspils novada pašvaldība, Ventspils muzejs | visa perioda ietvaros atbilstoši situācijai | Lībiešu tematikas iekļaušana, veidojot Ventspils pilsētas un Ventspils novada mācību reģiona skolās. |
| 3.3.3. | Izstādes un bukleti par Lībiešu krasta floru un faunu, iekļaujot lībiešu valodas elementus | DAP | 2019-2021 | Ekspozīcijas izveide par piekrastes un migrējošiem putniem, par kāpu biotopiem un augiem (Slīteres bākā u.c. apmeklētāju centros), informatīvs buklets par jūrā dzīvojošām zivīm u.c., kuru vajadzībām apzināti un iekļauti putnu, augu, zivju u.c. lībiskie nosaukumi. |
| 3.3.4. | Popes muižas etnogrāfisko materiālu izpēte | Biedrība “Popes muiža”, citas pētniecības institūcijas | perioda ietvaros | Popes muižas etnogrāfisko materiālu izpēte saistībā ar Pizes, Lielirbes un Lūžņas ciemu teritoriju, t.sk. Popes muižas kartogrāfiskā materiāla izpēte un 19.gs. zemnieku saimniecību apzināšana. |

**Plānā izmantotie saīsinājumi:**

DAP - Dabas aizsardzības pārvalde

ILM – Igaunijas Literatūras muzejs

LC – Latvijas lauku tūrisma asociācija “Lauku ceļotājs”

LI – Latvijas Universitātes Lībiešu Institūts

LKS – biedrība “Līvõ kultūr sidām” (Lībiešu kultūras centrs)

LS – biedrība Līvu (lībiešu) savienība

LVA – Latviešu valodas aģentūra

SLDB – Starptautiskā lībiešu draugu biedrība

TIC – Tūrisma informācijas centrs

TU – Tartu Universitātes Igauņu un vispārīgās valodniecības institūts

VLAR – Nodibinājums “Ventspils lībiešu apvienība “Rānda””

**Piezīmes:**

\* Īss vispārīgs pārskats par līdzšinējo darbību, lai nodrošinātu Lībiešu kultūrtelpas pastāvēšanu un turpināšanos, sniegts elementa pieteikumā. Detalizēts pārskats atsevišķi nav veidots, jo Lībiešu kultūrtelpas pastāvēšanu un turpināšanos līdz šim nodrošinājušo pasākumu kopums aptver ģeogrāfiski, institucionāli, laika un jomu ziņā pārāk plašu un izkliedētu areālu; šāda apkopojuma sagatavošana būtu atsevišķs apjomīgs pasākums. Par līdz šim veiktajiem pasākumiem iespējams gūt pārskatu, iepazīstoties ar šādiem izdevumiem: Blumberga, R., Mekeleinens, T., Pajusalu, K. (sast. un red.) (2013). *Lībieši. Vēsture, valoda un kultūra*. Rīga: Līvõ kultūr sidām. [Rakstu krājumā iekļauti raksti par lībiešu seno un mūsdienu vēsturi Kurzemē un Vidzemē, lībiešu valodu, lībiešu folkloru un tautas kalendāru, lībiešu uzturu, literatūru, tēlotājmākslu un muzikālo dzīvi.]; Blumberga, G. (sast.) (2014). *Aprobežosimies ar maksimumu*. Rīga: Līvõ kultūr sidām. [Lībiešu jaunāko laiku vēstures (1994–2014) notikumu apkopojums dokumentos, publikācijās un fotogrāfijās.] Ar lībiešu kopienas norisēm kopš 2006. gada iespējams iepazīties portālā *livones.net* (http://www.livones.net/lv/norises/).

\*Pasākumu finansējums plānā nav norādīts, jo ar Lībiešu kultūrtelpu saistītajiem pasākumiem patlaban netiek nodrošināts plānveida budžeta finansējums, to īstenošana ir balstīta projektos vai vairāku projektu apvienojumos, šo projektu īstenošanai nepieciešamais finansējuma apjoms, avoti un finansējuma veids tiek noskaidrots projektu sagatavošanas gaitā un ir atkarīgs no finansējuma pieejamības, finansējuma avota specifikas un citiem apstākļiem.

\* Līdztekus pasākumā iekļautajiem plāniem ar Lībiešu kultūrtelpu saistīti pasākumi plānotajā periodā īsteno arī dažādās citas institūcijas (valsts un pašvaldību iestādes, sabiedriskās organizācijas, pētnieciskās institūcijas u.c.), taču darbs, kas būtu nepieciešams visu šo pasākumu apzināšanai, apkopošanai, uzraudzībai un koordinēšanai, ievērojami pārsniedz lībiešu sabiedrisko organizāciju iespējas, un šim nolūkam būtu veidojama īpaša valsts finansētas institūcija.